4. ΝΟΜΟΣ 4862 της 7/7 Ιαν. 1931 Περί των ξένων σχολείων Άρθρ.1.-1.Ξένα σχολεία θεωρούνται τα ιδιωτικά σχολεία παντός εκπαιδευτικού περιεχομένου, τα οποία είτε ιδρύθησαν υπό μη έλληνος πολίτου ή υπό νομικού προσώπου, σωματείου ή οργανισμού μη ελληνικού ή μη εδρεύοντος εν Ελλάδι, είτε ανήκουσιν εις τοιούτον φυσικόν ή νομικόν πρόσωπον, είτε περιήλθον καθ’ οιονδήποτε χρονικόν διάστημα εις τοιούτο φυσικόν ή νομικόν πρόσωπον. 2.Λειτουργία ξένου σχολείου άνευ αδείας απαγορεύεται. Εις υφιστάμενα τοιαύτα και στερούμενα εισέτι αδείας παρέχεται προθεσμία δύο μηνών προς υποβολήν αιτήσεως δια παροχήν αδείας υπό του Υπουργού της Παιδείας. Τα ήδη εν τω Κράτει δυνάμει νομίμου αδείας λειτουργούντα ξένα σχολεία δύνανται να συνεχίσουν την λειτουργίαν των. 3.Χορήγησις εφεξής αδείας προς ίδρυσιν σχολείων γίνεται μόνον δια νόμου. 4.Η άνευ αδείας λειτουργία ξένου εκπαιδευτηρίου συνεπάγεται το κλείσιμον αυτού δι’ αποφάσεως του Υπουργού της Παιδείας, εκτελουμένης υπό της αστυνομικής αρχής. Άρθρ.12.-«Επιτρέπεται εις τα ισραηλιτικά κοινοτικά και ιδιωτικά σχολεία παρέκκλισις εκ του προγράμματος, αδεία του Υπουργείου της Παιδείας, εκδιδομένη προτάσει του Εκπαιδευτικού Συμβουλίου». Το άρθρ. 12 αντικατεστάθη ως άνω δια του άρθρ. 12 Νόμ. 4872/1933. Άρθρ.13.-(Προσωρινής ισχύος). Άρθρ.14.-Δύναται ο Υπουργός της Παιδείας να διορίση απ’ ευθείας εις τας κενάς θέσεις των σχολείων Αθηνών, Πειραιώς και Θεσσαλονίκης, ασχέτως του προς κατάληψιν των άνω θέσεων συντασσομένου πίνακος των μεταθετέων, τους επί τρία τουλάχιστον συνεχή σχολικά έτη εν τοις ξένοις δημοτικοίς σχολείοις υπηρετήσαντας δημοδιδασκάλους και δημοδιδασκαλίσσας, εφ’ όσον κέκτηνται τα νόμιμα προσόντα και υποβάλωσιν εντός μηνός από της δημοσιεύσεως του νόμου αίτησιν προς διορισμόν. Άρθρ.15.-Καταργείται πάσα προγενεστέρα διάταξις αντικειμένη εις τον παρόντα νόμον ου η ισχύς άρχεται από της δημοσιεύσεως. Άρθρ.2.-1.Απαγορεύεται η φοίτησις παίδων ελληνικής ιθαγενείας αμφοτέρων των φύλλων εις ξένα σχολεία στοιχειώδους εκπαιδεύσεως, ως και νηπιαγωγεία. Εις τους παραβάτας γονείς ή κηδεμόνας επιβάλλεται υπό του επιθεωρητού πρόστιμον συμφώνως προς τας περί υποχρεωτικής φοιτήσεως διατάξεις. Εάν και μετά την επιβολήν του προστίμου εξακολουθούν να στέλλουν τα τέκνα των εις ξένα σχολεία, κολάζονται ποινικώς δι’ απ’ ευθείας κλήσεως επί τη βάσει εκθέσεως του επιθεωρητού άνευ προανακρίσεως με φυλάκισιν μέχρι 6 μηνών. 2.Εις τους διευθύνοντας τα ξένα εκπαιδευτήρια απαγορεύεται από του παρόντος σχολικού έτους να εγγράφωσιν ως μαθητάς ή να δέχωνται ως ακροατάς εις τα νηπιαγωγεία και δημοτικά των σχολεία, ως και να προσλαμβάνωσιν ως οικοτρόφους εις τα οικοτροφεία των, τέκνα ελλήνων υπηκόων μη κεκτημένα απολυτήριον ελληνικού δημοτικού σχολείου δημοσίου ή ιδιωτικού. Η άδεια λειτουργίας ξένων σχολείων, τα οποία ήθελον παραβή την ανωτέρω διάταξιν, αίρεται κατόπιν αποφάσεως του Εκπαιδευτικού Διοικητικού Συμβουλίου, υποχρεωτικής δια τον Υπουργόν της Παιδείας. Η προθεσμία προς υποβολήν της απολογίας των υπευθύνων της παραβάσεως ορίζεται εις μίαν εβδομάδα, η δε απόφασις του Εκπαιδευτικού Συμβουλίου εκδίδεται κατά την πρώτην μετά την υποβολήν της απολογίας συνεδρίαν αυτού. Άρθρ.3.-Τα ξένα σχολεία της Μέσης εκπαιδεύσεως, ως και τα χάριν των μαθητών ξένης υπηκοότητος διατηρούμενα δημοτικά σχολεία υποχρεούνται: α)Να μη χρησιμοποιώσι διδακτικά ή άλλα βιβλία, εικόνος ή χάρτας κλπ. περιεχομένου ανακριβούς ή δυσμενούς δια το Ελληνικόν Έθνος ή δια το πολιτειακόν καθεστώς ή δια την επίσημον θρησκείαν του Κράτους. β)Να διδάσκωσιν ελληνιστί και δι’ ελλήνων την ιθαγένειαν διδασκάλων και καθηγητών εχόντων τα νόμιμα προσόντα το μάθημα των νέων ελληνικών εν τοις δημοτικοίς σχολείοις, το των νέων και αρχαίων εν τοις της Μέσης,  εις μαθητάς δε ταύτης έλληνας υπηκόους επίσης και τα μαθήματα της ιστορίας και της γεωγραφίας  εκ των εγκεκριμένων διδακτικών βιβλίων κατά  τας ώρας του επισήμου προγράμματος, καθώς και θρησκευτικών εις μεν τους μαθητάς του ορθοδόξου Σελ. 569 Ξένα Σχολεία Ημεδαπής 32.Ζ.ε.1-4 δόγματος δια διδασκάλου πολίτου έλληνος και ορθοδόξου έχοντος τα προσόντα των τοιούτων διδασκάλων του Κράτους, εις δε τους μαθητάς του καθολικού δόγματος δια διδασκάλου καθολικού. γ)«ο αριθμός του διδάσκοντος προσωπικού του μη έχοντος την ελληνικήν ιθαγένειαν, δεν δύναται να είναι δυσανόλογος προς τας πραγματικάς ανάγκας αυτού, καθοριζόμενος κατά τας περί συνθέσεως του προσωπικού των δημοσίων σχολείων κειμένας διατάξεις δι’ έκαστον υπό του αρμοδίου Εποπτικού Συμβουλίου, προτάσει του Γενικού Επιθεωρητού των ξένων και μειονοτικών σχολείων, το δε εξ Ελλήνων την ιθαγένειαν προσωπικόν του β΄ εδαφίου του παρόντος άρθρου προσλαμβάνεται μόνον τη υποδείξει του αυτού Επιθεωρητού ή των οικείων Επιθεωρητών κατ’ εξουσιοδότησιν του πρώτου». Η περίπτ. γ΄ προσετέθη δια του άρθρ. 5 Α.Ν. 818/1937 Άρθρ.4.-Η εποπτεία επί των ξένων εκπαιδευτηρίων ασκείται υπό των αυτών υπαλλήλων του Κράτους, και καθ’ ον τρόπον και η εποπτεία των ελληνικών ιδιωτικών εκπαιδευτηρίων. Ξένα σχολεία ισότιμα προς τα ελλληνικά  ιδιωτικά σχολεία Άρθρ.5.-1.Τα εν τω Κράτει λειτουργούντα ξένα σχολεία της Μέσης Εκπαιδεύσεως δύνανται ν’ αναγνωρισθώσιν ως ισότιμα προς τα ελληνικά ιδιωτικά σχολεία της Μέσης Εκπαιδεύσεως, εάν συμμορφωθώσι προς τας λειτουργίας των ελληνικών ιδιωτικών σχολείων επιβαλλομένας υπό του Νόμ. 3578 υποχρεώσεις. 2.Η αναγνώρισις χορηγείται υπό του Υπουργείου της Παιδείας και Θρησκευμάτων, κατόπιν αιτήσεως των προσώπων επ’ ονόματι των οποίων υφίσταται η άδεια λειτουργίας των ξένων σχολείων της Μέσης Εκπαιδεύσεως και μετά γνωμάτευσιν του Γενικού Επιθεωρητού των ιδιωτικών σχολείων και πρότασιν του Διοικητικού Εκπαιδευτικού Συμβουλίου. 3.Οι τίτλοι σπουδών των εις τα ούτως ανεγνωρισμένα ξένα σχολεία φοιτώντων μαθητών είναι ισοδύναμοι προς τους τίτλους των μαθητών των ελληνικών σχολείων της Μέσης Εκπαιδεύσεως. 4.Τα ούτως ανεγνωρισμένα ξένα σχολεία της Μέσης Εκπαιδεύσεως δύνανται, μετ’ έγκρισιν του Υπουργείου της Παιδείας, χορηγουμένην κατόπιν αιτήσεως των εχόντων την άδειαν λειτουργίας και γνωμοδοτήσεως του Εκπαιδευτικού Διοικητικού Συμβουλίου: α)Να τύχωσιν ωρισμένης παρεκκλίσεως από του προγράμματος των δημοσίων σχολείων της Μέσης Εκπαιδεύσεως. β)Να χρησιμοποιώσι διδακτικόν προσωπικόν μη έχον ελληνικήν ιθαγένειαν, πλην του χρησιμοποιουμένου δια τα αναφερόμενα εν τω άρθρ. 3 του παρόντος νόμου μαθήμαΣελ. 570 τα, όπερ όμως πάντως δέον να έχη αντίστοιχα προσόντα προς τα των εν δημοσίοις σχολείοις διδασκόντων τα αυτά μαθήματα. γ)Να χρησιμοποιώσι ξένην γλώσσαν ως όργανον διδασκαλίας εις πάντα τα μαθήματα, πλην των εν τω αυτώ άρθρ. 3 αναφερομένων. δ)Να κανονίζωσι την βαθμολογίαν των μαθητών ελευθέρως, υπό τον όρον, όπως τα μαθήματα των νέων και αρχαίων ελληνικών λογίζωνται απαραιτήτως μεταξύ των πρωτευόντων. 5.Οι ιδρυταί, διευθυνταί και το διδακτικόν προσωπικόν των ανεγνωρισμένων, ως ισοτίμων προς τα ελληνικά ξένων σχολείων Μέσης Εκπαιδεύσεως, υπόκεινται εις τας αυτάς πειθαρχικάς ποινάς, εις ας και οι των ελληνικών επιβαλλομένας δια τας αυτάς αιτίας και κατά τον αυτόν τρόπον. Διδασκαλία Θρησκευμάτων Άρθρ.6.-1.Απαγορεύεται εις τα ελληνικά σχολεία δημόσια τε και ιδιωτικά η διδασκαλία του ορθοδόξου Θρησκευτικού μαθήματος εις ετεροδόξους μαθητάς καθώς και ο τούτων εκκλησιασμός εις ορθόδοξον εκκλησίαν. Εφ’ όσον υπάρχει ικανός αριθμός ετεροδόξων μαθητών εν τω σχολείω διορίζεται ίδιος διδάσκαλος, έχων τα νόμιμα προσόντα, ομόδοξος αυτών δια την διδασκαλίαν του θρησκευτικού μαθήματος, το κήρυγμα και τον εκκλησιασμόν των μαθητών επί αποδοχαίς συμφώνως προς τα εδάφ. 3 και 4 του άρθρ. 3 του Νόμ. 4397. 2.Τα αυτά ισχύουν αντιστοίχως και δια τα ξένα σχολεία προκειμένου περί ορθοδόξων μαθητών φοιτώντων εις αυτό, ως και δια τα ελληνικά ετερόδοξα σχολεία. Ποιναί Άρθρ.7.-1.Οι ιδρυταί και διευθυνταί των ξένων σχολείων, δια πάσαν έλλειψιν ή απείθειαν ή ανευλάβειαν προς την εποπτεύουσαν το σχολείον αρχήν ή παρανομίαν και παράβασιν των περί εκπαιδεύσεως διατάξεων ή ασύγγνωστον έλλειψιν του εκπαιδευτηρίου των ως προς τα σχολικά έπιπλα, τα εποπτικά μέσα της διδασκαλίας και τα απαιτούμενα όργανα φυσικής και χημείας ή δι’ ασυμβίβαστον προς το αξίωμα του παιδαγωγού υπόκεινται, μετ’ έγγραφον απολογίαν, υποβαλλομένην εντός της τασσομένης προθεσμίας, εις τας εξής ποινάς: 32.Ζ.ε.4 Ξένα Σχολεία Ημεδαπής α)Επίπληξις «ή πρόστιμον μέχρι δραχμών δέκα πέντε χιλιάδων». Τα εντός « » προσετέθησαν υπό του Α.Ν. της 2/2 Νοεμ. 1935. β)άρσιν της αναγνωρίσεως των εξ αυτών ανεγνωρισμένων ως ισοτίμων προς τα ιδιωτικά και άρσιν της αδείας της λειτουργίας τάξεως ή τάξεων ή και του όλου σχολείου και απαγόρευσιν του διατηρείν του λοιπού ή διευθύνειν εκπαιδευτήριον. 2.Το διδακτικόν προσωπικόν των ξένων σχολείων υπόκειται εις τας αυτάς ποινάς και τιμωρείται δι’ ας αιτίας και καθ’ ον τρόπον και το των δημοτικών σχολείων. 3.Αι κατά το άρθρον τούτο ποιναί επιβάλλονται υπό του Υπουργού της Παιδείας και Θρησκευμάτων κατ’ απόφασιν του Εκπαιδευτικού Διοικητικού Συμβουλίου και μετ’ έγγραφον απολογίαν του κατηγορουμένου. 4.Η περί άρσεως της αδείας ξένου σχολείου απόφασις του Εκπαιδευτικού Συμβουλίου δημοσιεύεται εν τη Εφημερίδι της Κυβερνήσεως και εκτελείται υπό της οικείας Αστυνομικής Αρχής. 5.(Κατηργήθη δια του άρθρ. 473 νέου Ποιν. Κώδικος παρ. 2 αριθ. 25). Άρθρ.8.-Οι εγγραφόμενοι εις τα ξένα δημοτικά σχολεία μαθηταί, έλληνες υπήκοοι, δεν δύνανται να μεταγραφώσιν εις δημόσια ή ιδιωτικά ελληνικά σχολεία, ουδέ να προσέλθωσιν εις κατατακτήριον ή απολυτήριον εξέτασιν, ως εξ ιδιωτικών σχολείων προερχόμενοι ή ως κατ’ οίκον διδαχθέντες και οι τίτλοι των σπουδών των ουδεμίαν έχουσιν ισχύν εν τω Κράτει. Άρθρ.9-11.(Τροποποιούνται τα άρθρ. 2 και 3 Νόμ. 3578/1928). 